Document ID: 32008D0444

KOMISSION PÄÄTÖS,
tehty 5 päivänä kesäkuuta 2008,
yhteisön osallistumisesta Saksassa vuonna 2007 toteutettujen bluetongue-taudin torjuntaa koskevien hätätoimenpiteiden rahoitukseen
(tiedoksiannettu numerolla K(2008) 2363)
(Ainoastaan saksankielinen teksti on todistusvoimainen)
(2008/444/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon bluetongue-taudin valvontaa ja hävittämistä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY (1) ja erityisesti sen 9 artiklan 2 kohdan,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (2) ja erityisesti sen 3 artiklan 3 kohdan ja 3 artiklan 5 kohdan,
sekä katsoo seuraavaa:
(1)
Päätöksessä 90/424/ETY säädetään menettelyistä, joita käytetään myönnettäessä yhteisön rahoitusta yksittäisiin eläinlääkinnällisiin toimiin, myös hätätoimenpiteisiin. Jotta autettaisiin bluetongue-taudin hävittämisessä mahdollisimman nopeasti, jäsenvaltiot saavat rahoitustukea bluetongue-taudin taudinpurkausten torjumiseen tarkoitettujen tiettyjen toimenpiteiden aiheuttamiin kuluihin.
(2)
Päätöksen 90/424/ETY 3 artiklan 5 kohdassa säädetään säännöistä, jotka koskevat jäsenvaltioille aiheutuvien kulujen prosenttiosuutta, jonka yhteisön rahoitusosuus voi kattaa.
(3)
Bluetongue-taudin torjumiseksi toteutettuihin hätätoimenpiteisiin myönnettävän yhteisön rahoitusosuuden maksamiseen sovelletaan neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä 28 päivänä helmikuuta 2005 annetussa komission asetuksessa (EY) N:o 349/2005 (3) vahvistettuja sääntöjä. Kyseistä asetusta sovelletaan yhteisön rahoitukseen, jota jäsenvaltiot voivat saada tautien hävittämistoimenpiteisiin liittyviin, siinä määriteltyihin tukikelpoisiin kustannuksiin päätöksen 90/424/ETY 3 artiklan 1 kohdassa tarkoitetuissa tilanteissa.
(4)
Saksassa ilmeni vuonna 2007 bluetongue-taudin taudinpurkaus. Taudin puhkeaminen aiheuttaa vakavan vaaran yhteisön kotieläinkannalle.
(5)
Saksa ryhtyi tarvittaviin hätätoimenpiteisiin estääkseen bluetongue-taudin leviämisen.
(6)
Saksa toimitti 28 päivänä marraskuuta 2007 rahoitustiedot, jotka asetuksen (EY) N:o 349/2005 6 artiklan mukaan on toimitettava ennen yhteisön rahoitustuen myöntämistä.
(7)
Saksa on täyttänyt kaikilta osin päätöksen 90/424/ETY 3 artiklassa ja asetuksen (EY) N:o 349/2005 6 artiklassa säädetyt tekniset ja hallinnolliset velvoitteet.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Yhteisön Saksalle myöntämä rahoitusosuus
Saksalle voidaan myöntää yhteisön rahoitusta kustannuksiin, jotka aiheutuivat kyseiselle jäsenvaltiolle päätöksen 90/424/ETY 3 artiklan 2 kohdassa tarkoitetuista toimenpiteistä, jotka toteutettiin bluetongue-taudin torjumiseksi vuonna 2007.
2 artikla
Maksujärjestelyt
Maksetaan 950 000 euron suuruinen ensimmäinen erä osana 1 artiklassa tarkoitettua yhteisön rahoitusosuutta.
3 artikla
Osoitus
Tämä päätös on osoitettu Saksan liittotasavallalle.
Tehty Brysselissä 5 päivänä kesäkuuta 2008.

Labels: 19
5
0
6
18